als_Latn dik_Latn sag_Latn
Ende pa kaluar 24 ore nga djegia e automjetit te kryerregjistrueses Ina Luçi poshtë banesës së saj, qyteti i Vlorës është tronditur serish mesnatën e djeshme, teksa persona te paidentifikuar të maskuar dhe të armatosur kanë qëlluar me armë zjarri në drejtim te biznesmenit të ndërtimit 45-vjeçarit Arben Veliko. Ngjarja ka ndodhur ne orën 23.00 në afërsi të Bashkisë së Vlorës. Veliko i vetëm, po i drejtohej banesës së tij me automjetin tip “Tuareg” ndërsa atentatorët kanë qëlluar 4 hera drejt tij me kallashnikov, po pa arritur ta plagosin apo ekzekutojnë. Velikon i ka shpëtuar një atentati të mëparshëm ndaj tij ne 2 shtator te këtij viti, teksa u plagos me dy plumba ne bark. Ka qenë vetë Veliko i cili i është drejtuar komisariatit te policisë fill pas atentatit qe mbeti ne tentativë. Mësohet se blutë e Vlorës kanë shoqëruar disa persona për t’i pyetur ata rreth ngjarjes, por nuk ka arritur akoma të zbardhin emrat e autorëve. Emri i Velikos rezulton i përfshirë në një çështje trafiku lëndësh narkotike mes Shqipërisë dhe Italisë.
als_Latn